Nafarroako Parlamentuko Mahaiak, 2018ko urriaren 1ean egindako bilkuran, ondoko erabakia hartu zuen, besteak beste:

Talde parlamentarioen zein foru parlamentarien elkarteen eledunek eskatu dute Nafarroako Toki Administrazioaren Erreformarako Foru Lege proiektuari zuzenketak aurkezteko epea luzatzea.

Nafarroako Parlamentuko Erregelamenduaren 108. artikuluarekin bat, honako hau ERABAKI DA:

**1.** Nafarroako Toki Administrazioaren Erreformarako Foru Lege proiektuari zuzenketak aurkezteko epea **2018ko urriaren 15eko eguerdiko hamabiak arte** luzatzea. Aipatu foru lege proiektua 2018ko irailaren 6ko 104. Nafarroako Parlamentuko Aldizkari Ofizialean argitaratu zen.

**2.** Erabaki hau Nafarroako Parlamentuko Aldizkari Ofizialean argitara dadin agintzea.

Iruñean, 2018ko urriaren 1ean

Lehendakaria: Ainhoa Aznárez Igarza